Қырғыздар Өзбекстанға жер берілуіне қарсы шықты
"Қырғыздар Өзбекстанға жер берілуіне қарсы шықты" | "https://abai.kz/post/132074"
TITLE: Қырғыздар Өзбекстанға жер берілуіне қарсы шықты
URL: https://abai.kz/post/132074
META: "Қырғыздар Өзбекстанға жер берілуіне қарсы шықты" | "https://abai.kz/post/132074"
DATE: 20.04.2021
AUTHOR(s): Abai.kz
TOTAL WORDS: 159
TEXT: Қырғызстанның Ұлттық қауіпсіздік жөніндегі мемлекеттік комитеттің төрағасы Камчыбек Ташиев жер алмасуға наразы болған тұрғындардың талабынан кейін Ташкентке тағы бір барып келетінін жеткізді. Ол 19 сәуірде "Кемпир-Абадтың" жанынан 50 гектар жерді Өзбекстанға беруге қарсы болған тұрғындармен кездескен. "Олар (Өзбекстан - ред.) 20 гектар жерді алмасуға дайын деп айтайын. Елу емес, жиырма гектарды. Жарайды ма? Қоршалған 20 гектар жерді ала берсін",- деді Ташиев. Осының алдында Өзбекстанмен жер алмасуға байланысты протоколды Қырғызстан үшін ең тиімді келісім деп атап, бұған дейінгі жер таластарға нүкте қойылады деген. Жергілікті тұрғындар "Кемпир-Абад" жанындағы 50 гектар жердің Өзбекстанға берілуіне қарсы болған тұрғындар 17 сәуірден бастап мерзімсіз акция бастаған. ҰҚМК жетекшісі Камчыбек Ташиев 30 наурызда Өзгөн ауданында тұрғындармен кездесу кезінде "Кемпир-Абад" су қоймасының жанынан 50 гектар жер Өзбекстанға берілгенін, оның орнына Қырғызстан басқа аймақтан жер алғанын жеткізген. 18 сәуірде Мәскеудегі қырғызстандық мигранттар да билік шешіміне қарсылық білдірген. Жер алмасу әрекеті биыл 24-25 наурызда Ташкентте шекараны делимитациялау және демаркациялау бойынша өткен қырғыз-өзбек үкіметаралық комиссия отырысынан кейін мәлім болды. Abai.kz
